Νήσος Ορμούζ

Η νήσος Ορμούζ (περσικά: جزیره هرمز) είναι ιρανικό νησί στον Περσικό Κόλπο. Έχει έκταση 42 τετραγωνικά χιλιόμετρα. Βρίσκεται στα Στενά του Ορμούζ, 8 χιλιόμετρα από τις ιρανικές ακτές και ανήκει στην επαρχία Χορμοζγκάν. Είναι αραιοκατοικημένο, αλλά κάποια ανάπτυξη έχει σημειωθεί από τα τέλη του 20ού αιώνα.

Η επιφάνεια της νήσου είναι καλυμμένη από στρώματα ηφαιστειακού ιζήματος και άλατος. Δεν έχει πόσιμο νερό, γι' αυτό Ιρανοί μηχανικοί αποφάσισαν να χρησιμοποιήσουν νερό μεταφερόμενο μέσω αγωγών από την ηπειρωτική χώρα. Λόγω της έλλειψης βροχοπτώσεων και των αλμυρών εδαφών, δεν υπάρχουν φυτά ή βοσκότοποι στο νησί. Ειδικοί βοτανολόγοι από το Ιράν έχουν φυτέψει μανγκρόβια δένδρα. Η εξαγωγή καλλιεργήσιμου εδάφους σε ορισμένες αραβικές χώρες γύρω από τον Περσικό κόλπο είναι μία από τις κύριες πηγές συναλλάγματος για το νησί.

Η νήσος ήταν γνωστή στους αρχαίους έλληνες ως Όργανα.

Παραπομπές

Κατηγορία:Νησιά του Ιράν
Κατηγορία:Στενά του Ορμούζ